മാരാരിക്കുളം രക്തസാക്ഷി സ്മരണപുതുക്കി എസ്എല് പുരം മാരാരിക്കുളം രക്തസാക്ഷികള്ക്ക് നാടിന്റെ പ്രണാമം. രക്തസാക്ഷി മണ്ഡപത്തില് പുഷ്പാര്ച്ചനയില് നൂറുകണക്കിനുപേര് പങ്കെടുത്തു. പ്രകടനവും പൊതുസമ്മേളനവും നടന്നു. പൊതുസമ്മേളനം സിപിഐ എം പൊളിറ്റ് ബ്യൂറോ അംഗം കോടിയേരി ബാലകൃഷ്ണന് ഓണ്ലൈനിലൂടെ ഉദ്ഘാടനം ചെയ്തു. സിപിഐ കേന്ദ്ര എക്സിക്യൂട്ടീവ് അംഗം കെ ഇ ഇസ്മയില് മുഖ്യപ്രഭാഷണം നടത്തി. ഡോ. ടി എം തോമസ് ഐസക്, ബിനോയി വിശ്വം എംപി , ആര് നാസര്, ടി ജെ ആഞ്ചലോസ്, ജി വേണുഗോപാല്, എ എം ആരിഫ് എംപി, വി ജി മോഹനന്, ജലജ ചന്ദ്രന്, പി വി സത്യനേശന്, ജി കൃഷ്ണപ്രസാദ്, വി പി ചിദംബരന്, കെ ബി ഷാജഹാന്, എസ് പ്രകാശന്, ടി ടി ജിസ്മോന് എന്നിവര് സംസാരിച്ചു. വാരാചരണ കമ്മിറ്റി പ്രസിഡന്റ് ഡി ഹര്ഷകുമാര് അധ്യക്ഷനായി. വി ജി മോഹനന് സ്വാഗതം പറഞ്ഞു. കേന്ദ്രസര്ക്കാര് കുത്തകകളുടെ ഏജന്റായി: കെ ഇ ഇസ്മയില് എസ്എല് പുരം കേന്ദ്രസര്ക്കാര് പ്രവര്ത്തിക്കുന്നത് കുത്തകകളുടെ ഏജന്റായാണെന്ന് സിപിഐ ദേശീയ എക്സിക്യൂട്ടീവ് അംഗം കെ ഇ ഇസ്മയില്. മാരാരിക്കുളം രക്തസാക്ഷി വാരാചരണത്തിന്റെ ഭാഗമായി നടന്ന പൊതുസമ്മേളനത്തില് മുഖ്യപ്രഭാഷണം നടത്തുകയായിരുന്നു അദ്ദേഹം. ബാങ്കിങ്, വിമാനത്താവളം, റെയില്വെ സ്റ്റേഷന് ഉള്പ്പെടെയുള്ളവ വില്പ്പന ചരക്കാക്കുന്നു. വിലക്കയറ്റവും ഇന്ധന, പാചകവാതക വിലവര്ധനയും മൂലം ജനജീവിതം ദുസ്സഹമായി. വിലവര്ധനയുടെ കാരണമെന്താണെന്ന് ജനങ്ങളെ ബോധ്യപ്പെടുത്താന് നരേന്ദ്രമോദിക്ക് കഴിയുന്നില്ല. മതേതരത്വവും ജനാധിപത്യവും നിലനില്ക്കുമോയെന്ന ആശങ്കയിലാണ് ജനങ്ങള്. ജനാധിപത്യത്തെ പോലും പരസ്യമായി വെല്ലുവിളിക്കുന്ന ബിജെപി രാജ്യത്തെ മതരാഷ്ട്രമാക്കി മാറ്റാനാണ് ശ്രമിക്കുന്നത്. നാനാജാതി മതസ്ഥരെയും ഉള്ക്കൊള്ളുന്ന ഇന്ത്യ ലോകരാജ്യങ്ങള്ക്ക് മുന്നില് ഒരു കാഴ്ചബംഗ്ലാവ് പോലെയാണ്. എന്നാല് ആ സൗഹാര്ദപരമായ അന്തരീക്ഷത്തെ ഇല്ലാതാക്കാന് ഒരു മതവും ഒരു സംസ്കാരവും മതിയെന്നതാണ് ബിജെപി നിലപട്. ഇതിന്റെ ഭാഗമായാണ് പൗരത്വ ഭേദഗതി ബില് ഉള്പ്പെടെയുള്ള നടപടിയെന്നും അദ്ദേഹം പറഞ്ഞു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് വയലാര് സ്മൃതിയുണര്ത്തി കാവ്യസന്ദേശയാത്ര മാരാരിക്കുളം രക്തസാക്ഷി സ്മരണ പുതുക്കി രണസ്മരണയില് മേനാശേരി മാരാരിക്കുളം രക്തസാക്ഷി സ്മരണ ഇന്ന് മേനാശേരി ദിനം ഇന്ന് പുന്നപ്രയുടെ പോരാളികള്ക്ക് ശോണാഭിവാദ്യം അണയാവെളിച്ചമായി ദീപശിഖകള്...